กรีซไฟเขียวมาตรการรัดเข็มขัดรอบใหม่ หวังบรรลุข้อตกลงกับเจ้าหนี้
กรีซไฟเขียวมาตรการรัดเข็มขัดรอบใหม่ หวังเปิดทางสู่การรับเงินช่วยเหลืองวดใหม่-บรรลุข้อตกลงกับเจ้าหนี้
23 พ.ค. 2559

ผู้สื่อข่าวรายงานว่า รัฐสภากรีซได้อนุมัติแผนปฏิรูปภาษีและมาตรการรัดเข็มขัดรอบใหม่ด้วยคะแนนสนับสนุน 153 เสียง จากทั้งหมด 300 เสียง ซึ่งมีเป้าหมายที่จะเปิดทางสู่การรับเงินช่วยเหลืองวดใหม่และชำระหนี้แก่กลุ่มเจ้าหนี้ตามกำหนดการในเดือนมิ.ย.นี้
ทั้งนี้ กรีซคาดว่าจะสามารถบรรลุข้อตกลงร่วมกับกลุ่มเจ้าหนี้ได้ในวันที่ 24 พ.ค. ซึ่งเป็นกำหนดประชุมครั้งต่อไปของยูโรกรุ๊ป
โดยกรีซจำเป็นต้องชำระหนี้เป็นจำนวน 300 ล้านยูโรคืนให้แก่กองทุนการเงินระหว่างประเทศ (IMF) และอีก 2.3 พันล้านยูโรให้แก่ธนาคารกลางยุโรป (ECB) ในเดือนมิ.ย.